
Dialogul teologic, alături de dialogul iubirii, dialogul rugăciunii, 
dialogul gesturilor de caritate, schimbul de daruri etc., este una din for- 
mele prin care se manifestă mişcarea ecumenică. Principiul călăuzitor 
al dialogului teologic nu este consensul posibil, ci căutarea împreună a 
adevărului. Determinarea de a căuta adevărul nu se bazează pe roada 
unor eforturi speculative, ci pe convingerea fermă că revelația divină a 
tainelor lui Dumnezeu a avut loc în istorie, atingând plinătatea sa în 
Isus Cristos. Cât priveşte dorinţa de a trăi în adevăr, aceasta este pro- 
vocată de Sfântul Duh care a fost trimis să facă accesibilă revelaţia, 
păstrând şi ajutând Biserica lui Isus Cristos să crească întru adevăr. De 
aceea, considerăm că nu există nici un motiv care să justifice teama 
sau rezerva față de dialogul teologic, deoarece adevărul către care 
tinde are o dimensiune cristologică. 


Din perspectivă creştină, Biserica este sacramentul adevărului 
întrucât ea este casa în care se proclamă şi se trăieşte Cuvântul. 
Trăirea comuniunii cu Dumnezeu ce acţionează în istorie este for- 
mulată de Biserică în dogmele credinţei, care au scopul de a intro- 
duce în taina lui Dumnezeu Tatăl care se revelează pe sine în Isus 
Cristos prin Duhul Sfânt. Dar această taină nu poate fi exprimată în 
mod adecvat în totalitatea sa de nici o formulare dogmatică. Carac- 
terul istoric al enunturilor credinţei face în aşa fel ca ele să fie mar- 

cate de sigiliul provizoratului. De aceea, desi Biserica tinde spre 
plinătatea adevărului divin, ea nu va reuşi sà epuizeze vreodată 
conţinutul misterului credintei.! Deci, dogmele afirmă adevărul, dar, 
pentru a deveni inteligibile în funcţie de contextul social şi cultural,” 
au nevoie de o interpretare continuă. 


Aşadar, problema fundamentală a teologiei şi, implicit, a dialo- 
gului teologic, rămâne raportul dintre om şi adevărul divin. Înainte 
de a trece la analiza perspectivei occidentale şi apoi orientale asupra 
acestei probleme, să vedem care este situația generală a dialogului 
între bisericile noastre. 


Consideratiile care urmează se situează la granita dintre teolo- 
gie şi filozofie sau în cadrul teologiei fundamentale. 


I. Status quaestionis 


Analiza relaţiilor dintre Bisericile creştine la sfârşitul secolu- 
lui al XX-lea, în timpul căruia s-a născut şi s-a dezvoltat mişcarea 
ecumenică, ne prezintă un cadru complex. Pe de o parte, legăturile 
interconfesionale s-au îmbunătăţit şi s-a realizat o apropiere reci- 
procă, iar, pe de alta, multe aspecte au rămas nesolutionate. A cres- 
cut conştiinţa apartenenţei la o mare tradiţie comună, s-a intensi- 
ficat imperativul unităţii şi al iertării reciproce, dar simultan au apă- 
rut piedici noi în calea ajungerii la unitatea deplină. Aceste piedici 
au dus la creşterea conştiinţei că mişcarea ecumenică trece la nivel 
mondial printr-o fază de criză. 


Semnele crizei pot fi percepute dacă se face o paralelă între 
atmosfera eclezială de astăzi şi cea de după Conciliul Vatican al II-lea. 
Entuziasmul care a marcat acel anotimp de viaţă bisericească s-a stins şi 


|! CONCILIUL VATICAN II, Constituţia dogmatică despre revelaţia divină (1965), 
Dei Verbum, nr. 8. 

? CONSULTA ORTODOSSA ORIENTALE - CATTOLICA ROMANA NEGLI 
S.U.A., Finalità, metodo e temi del dialogo, 1982 [Originalul engelz, în: Diakonia 
17 (1982), 2, pp. 168-175. Versiunea italiană de Maria Nicoletta Murgia], în: 
Enchiridion Oecumenicum, vol. 2, EDB, Bologna 1988, nr. 3081; 3085-3086. 

multe din aşteptările provocate de conciliu nu s-au concretizat. Dar 
această fază critică nu trebuie considerată în mod necesar şi din toate 
punctele de vedere negativă. În cele din urmă, poate fi chiar salutară, 
deoarece constrânge la mai multă maturitate şi permite o apreciere 
realistă a dificultăţilor şi oportunităţilor unui dialog adevărat”. 

La nivel local,‘ bisericile noastre din Moldova susţin mişcarea 
ecumenică prin promovarea atât a dialogului teologic cât şi dialo- 
gului caritàtii. În acest sens, amintesc întâlnirile teologice de două 
ori pe an la nivel de Facultăţi,” proiectele culturale şi sociale pe care 
cele două Biserici le promovează împreună, cum ar fi casa pentru 
copiii cu handicap de la Păstrăveni (jud. Neamţ) etc. Totuşi, nu 
puţini sunt aceia care consideră că ceea ce se întâmplă la laşi este o 
excepţie. În ceea ce ne priveşte, rezultatele pozitive obţinute până 
acum ne îndeamnă să continuăm dialogul, un dialog par cum pari, 
convinşi că prin toate acestea contribuim la refacerea unităţii vizi- 
bile între creştini, după voinţa Domnului: ca toți să fie una”. 


Referitor la dialogul teologic, constatăm că vizita istorică a 
Papei Ioan Paul al II-lea în România (7-9 mai 1999) a avut un rol 
deosebit de benefic, ecoul ei ajungând până departe. Iată ce declară 
părinții sinodali prezenți la ultimul sinod al episcopilor catolici 
pentru Europa (1-23 octombrie 1999): 


* A. MAFFEIS, Quali prospettive per il dialogo ecumenico? Il caso della giustifica- 


zione, în: Teologia 24 (Milano 1999) 145-153. 


Cât priveşte dialogul la nivel national între Biserica Ortodoxă Română şi Biserica 
Greco-Catolică Română Unită cu Roma, iar la nivel internaţional, dialogul între 
Biserica Ortodoxă Română şi Biserica Romano-Catolică, a se vedea: S. DRAGOŞ / 
C. DUMITRIU (ed.), Amintirile mitropolitului Antonie Plămădeală, Editura CUM, 
Bucureşti 1999, pp. 278-291. 


Aceste întâlniri au început anul trecut (1998). În urma unui protocol încheiat între 
Institutul Teologic Romano-Catolic şi Facultatea de Teologie Ortodoxă din Iaşi, şi 
aprobat de cei doi ierarhi ai bisericilor noastre, întâlnirile teologice tind să devină o 
adevărată tradiţie. Conform protocolului, întâlnirile vor avea loc de două ori pe an, 
toamna la Institutul Teologic Romano-Catolic şi primăvara la Facultatea de 
Teologie Ortodoxă. 


°  CONCILIUL VATICAN II, Decretul despre ecumenism (1964), Unitatis redintegratio, nr. 9. 
7 
In 17,21. 

„Cu un viu simţ de recunoştinţă faţă de Domnul, recunoaştem 
ca semn de speranţă paşii pe care, chiar şi în mijlocul dificultăților, 
le-a făcut drumul ecumenic în numele adevărului, al caritàtii şi al 
reconcilierii. (...) Amintim (...) primirea călduroasă rezervată Sfân- 

tului Părinte în vizita sa în România”. 


Amintirea acelor zile şi imaginea Bisericii Una, aşa cum era în 
primul mileniu creştin şi aşa cum sperăm să fie în cel de-al treilea 
mileniu, constituie deja, în sine, o încurajare. În plus, discursurile 
rostite cu acel prilej de către Sfântul Părinte şi Patriarhul Teoctist 
constituie un adevărat loc teologic. Pe scurt, ele revelează în privinţa 
ecumenismului două atitudini diferite, dar nu neapărat opuse. Lucrul 
acesta se datorează faptului că, în afară de Declaraţia comună, Papa a 
intervenit de 10 ori prin alocutiuni publice, iar Patriarhul de 6 ori. 
În textele acestora, termenul unitate ca substantiv, adjectiv, verb şi 
cu termenii sinonimi de comuniune, unire apare de 71 de ori în 
discursurile Sfântului Părinte şi de 27 de ori în cele ale Patriarhului. 
Făcând un procentaj rotunjit, putem spune că Papa a rostit termenul 
de 7 ori în fiecare discurs, iar Patriarhul de 8 ori. De asemenea, ter- 
menul reconciliere Papa îl rosteşte de 11 ori, iar Patriarhul o 
singură dată. Dar iată câteva fraze semnificative. 


Sosirea pe aeroportul Băneasa: 


Papa: „Am încredere că vizita mea va contribui la cicatrizarea rănilor pro- 

duse în relaţiile dintre Bisericile noastre (...) şi va deschide un anotimp de cola- 
: Si etc A 9 
borare reciprocă plină de încredere”. 


Patriarhul: „Biserica Ortodoxă din România îşi asumă cu responsabili- 
tate lucrarea ce-i revine în contextul eforturilor tuturor Bisericilor de apropiere 
si de refacere a unității de credință a creştinilor. Însàsi vizita ecumenică a 
Sanctitàtii Voastre în Biserica noastră se înscrie în acest demers”.!0 


$ SYNODUS EPISCOPORUM (II COETUS SPECIALIS PRO EUROPA), Nuntius. 
Isus Cristos care tràieste în Biserica sa, izvorul sperantei pentru Europa, Civitate 
Vaticana, 1999, pp. 7-8. 


Cf. Actualitatea crestinà, nr.special / 1999, p. 8. 
Idem, p. 7. 


122 Dimensiunea cristologicà a dialogului teologic 


Întâlnirea cu membrii Episcopatului Catolic din România: 


Papa: ,,... sper ca această vizită a mea să poată aduce o contribuţie 
ulterioară acestei căi de dialog fratern în adevăr şi caritate. Trebuie să ne stră- 
duim toţi, cu inimă deschisă şi perseverenţă în cadrul dialogului, atât teologic 
cât şi operativ, cu celelalte Biserici şi Comunităţi creştine, în perspectiva unităţii 
tuturor discipolilor lui Cristos”!!. 


Sfânta Liturghie în rit bizantin în Catedrala „Sf. Iosif”: 


Papa: „Şi voi, iubiţi Fraţi şi Surori, sunteţi chemaţi să vă aduceţi în adevăr şi 
caritate contribuţia la dialogul ecumenic, după indicaţiile Conciliului Vatican II şi ale 
Magisterului Bisericii”? 


Întâlnirea cu membrii Sfântului Sinod: 


Papa: „Nu a sosit oare timpul de a relua cu hotărâre cercetarea teologică 
susținută de rugăciunea şi de simpatia tuturor credincioşilor ortodocşi şi 
su 913 
catolici?” 


Patriarhul: ,,Dialogul teologic dintre cele două Biserici, inaugurat la 
începutul anilor ‘80 - în ciuda perioadei de criză pe care o traversează în ultimii 
ani si pe care dorim şi ne stràduim cu toții sà o depàsim cât mai repede - a reuşit 
elaborarea unei viziuni comune în directia unei teologii a comuniunii recupe- 
rànd, în scurt timp, mult din ceea ce a pierdut în mileniul al doilea” 


Sfânta Liturghie catolică: 


Papa: „La sfârşitul celui de-al doilea mileniu, drumurile care se îndepàr- 


taserà încep să se apropie si asistăm la intensificarea mişcării ecumenice menite 


să atingă unitatea deplinà”!° 


!! IOAN PAUL II, Scrisoarea enciclică Tertio Millennio adveniente, nr. 16. 


Actualitatea crestinà, cit., pp. 20-22. 


Actualitatea crestinà, cit., pp. 25-26. 


14 Actualitatea creştină, cit., pp. 23-24. 


15 Actualitatea creştină, cit., pp. 32-33. 

Patriarhul: ,,Cu totii trebuie sà fim constienti cà diferendele între 


creştini nu se rezolvă decât prin dialog si mai ales prin dragoste”!° 


Plecarea de pe aeroportul Băneasa: 


Papa: „Evenimentul spiritual pe care l-am trăit, este (...) visul lui Dumnezeu: 

ca toți oamenii să fie una. Intraţi cu acest vis în noul mileniu!” 


Patriarhul: „Să continuăm ceea ce am început şi să îndrăznim lucruri 
noi: să ne punem încrederea în Dumnezeu, în lucrarea Lui în noi, şi prin noi, şi 
să ascultăm cu atenţie vocea poporului credincios doritor de unitate. 


Dumnezeu să ne călăuzească paşii ce vor urma atât în relațiile dintre 
ortodocşi şi catolicii de ambele rituri din România, cât şi în cadrul dialogului 
teologic internaţional ortodoxo-catolic”15. 


Aşadar, cele două atitudini ecumenice sunt asemănătoare. 
Sfântul Părinte este conştient de dificultăţile prin care trece dialogul 
şi în acelaşi timp este optimist; optimismul său se bazează pe con- 
vingerea că, deşi imperfectă, unitatea este reală. Totodată, Papa 
constată că semnele apropierii se intensifică, de aceea ne îndeamnă 
să continuăm cercetarea teologică şi să ne rugăm mai intens pentru 
a ajunge la miracolul unităţii şi al reconcilierii. În schimb, Patriar- 
hul Teoctist, în mod evident bucuros de evenimentul la care lua 
parte, face să transpară din cuvintele sale o anumită prudenţă, fiind 
marcat cumva de realitatea divizării care persistă între creştini. În 
acelaşi timp, manifestă multă fermitate în hotărârea de a continua 
drumul ecumenic, pentru a da ascultare poporului credincios doritor 
de unitate. Deşi exprimată în moduri şi tonalități diferite, o idee 
comună traversează discursurile pontificale şi patriarhale: susţinut 
de rugăciunea şi simpatia tuturor creştinilor din cele două biserici, 
dialogul teologic trebuie continuat cu mai multă determinare. 


16 Actualitatea creştină, cit., p. 34. 


17 Actualitatea creştină, cit., p. 37. 


15 Cf. Actualitatea creştină, cit., p. 36. 

În continuare, vom vedea că atât în teologia catolică cât si în cea 
ortodoxă, Cuvântul lui Dumnezeu este norma normans a reflectiei 
teologice în context. Sublinierea acestui aspect vrea sà fie o contri- 
butie cu caracter metodologic în vederea continuării cercetării teologice. 


II. Omul şi adevărul divin în teologia occidentală 


Cu putin timp în urmă, părintele iezuit J. Dupuis a suscitat 
dezbateri vii în paginile mai multor reviste de teologie din Italia şi 
din afara ei” prin publicarea unei cărţi intitulată Spre o teologie 
creştină a pluralismului religios.” Printre criticile care i s-au adus, 
una se referă la faptul că nu se ocupă suficient de problema adevă- 
rului,”! favorizând prin omisiune conştiinţa istorică a omului actual 
care relativizează orice adevăr. Împotriva pluraliştilor, părintele J. Dupuis 
a răspuns recent într-un articol, afirmând că Dumnezeu rămâne Ade- 
vărul absolut, deşi percepţia noastră în legătură cu El nu este niciodată 
adecvată.” Pentru el, cunoaşterea misterului divin întemeiată pe reve- 
latie este obiectivă, corespunde obiectiv realității divine, chiar dacă în 
mod analogic. Cu alte cuvinte, revelarea tainei Sfintei Treimi în Isus 
Cristos are o valoare obiectivă”. 


Dar caracterul insurmontabil al revelatiei creştine nu exclude 
a priori faptul că nu pot exista în alte tradiţii religioase ale lumii 


19 Cf. G. CANOBBIO, Forum ATI. Note a margine dell’opera di J. Dupuis, în: 
Rassegna di Teologia 38 (1997) 834-838; M. DE GIORGI, Jacques Dupuis. Un 
uomo un pensiero, în: Ad gentes (2/1) 104-109; G. DE ROSA, Una teologia 
problematica del pluralismo religioso, în: La Civiltà Cattolica, 3554 (1998, III) 
129-143; CI. GEFFRE, La verité du christianisme à l’âge du pluralisme religieux, 
în: Angelicum 74 (1997) 171-191; A. TONIOLO, Forum ATI. Teologia cristiana 
delle religioni. Considerazioni a partire dalla recente pubblicazione di Jacques 
Dupuis, în: Rassegna di Teologia 39 (1998) 285-293. 


J. DUPUIS, Verso una teologia cristiana del pluralismo religioso, Queriniana, 
Brescia 1997. 


2! A. TONIOLO, art. cit., p. 287. 
?2 J, DUPUIS, La teologia del pluralismo religioso rivisitata, 40 (1999) 667-693. 
3 J, DUPUIS, Verso una teologia cristiana del pluralismo religioso, cit., pp. 355-363. 

intuitii adevărate despre taina lui Dumnezeu. Aceste intuitii, în măsura 
în care tind către plinătatea revelatiei în Isus Cristos, sunt chipuri ale 
misterului divin, în mod reciproc complementare cu autorevelatia fă- 
cută în acela care este unicul chip uman al lui Dumnezeu.“ Întrebarea 
care se ridică aici este următoarea: care este raportul dintre multele 
chipuri ale misterului divin şi singurul chip uman al lui Dumnezeu? 
Răspunsul părintelui Dupuis în cheie de adevăr sună astfel: „Orice 
adevăr vine de la Dumnezeu care este Adevărul şi trebuie să fie onorat 
ca atare, oricare ar fi canalul prin care ajunge la noi”. Concluzia care 
reiese din această afirmaţie poate să surprindă, dar este evidentă: 
dialogul interreligios nu are un sens unic. Prin urmare, în cărţile sacre 
ale altor religii pot fi descoperite unele aspecte ale misterului divin 
mai puţin puse în evidenţă de revelaţia creştină.” 


Sperând că la întrebările ridicate de această carte introductivă, 
: 227 ie SARE > 
provocatoare, problematică,” teologii vor găsi răspunsuri pe măsura 
provocării, sà vedem acum poziția magisterului catolic. 


În scrisoarea enciclică Fides et ratio, Sfântul Părinte Ioan Paul 
al II-lea afirmă că adevărul, deşi cu mai multe chipuri, are un 
caracter unitar.” Un atare caracter poate fi sesizat analizând legă- 
tura strânsă dintre adevăr si libertate.” Amintim că tema legăturii 
dintre libertatea omului, libertatea creată si adevăr a fost anticipată 
într-o altă enciclică, si anume Veritatis splendor, în care Papa invita 
gândirea umană să-şi descopere identitatea si responsabilitatea sa." 


24. Idem, pp. 344-377. 
2 Idem, p. 341. 
2°. Idem, pp. 338 - 343. 


7 J, DUPUIS, La teologia del pluralismo religioso rivisitata, cit., p. 692. 


28 J, RATZINGER, Conferenza stampa di presentazione della lettera enciclica di sua 


Santità Giovanni Paolo II ,, Fides et ratio” circa i rapporti tra fede e ragione, în: 
L'Osservatore romano, 16 ottobre 1998. 


IOAN PAUL II, Scrisoarea enciclică Fides et ratio (traducere în limba română de 


W. Dancă), Editura Presa Bună, laşi 1999, nr. 90. 


* IOAN PAUL II, Scrisoarea enciclică Veritatis splendor (1993), în: Enchiridion 
delle Encicliche, EDB, Bologna 1998, nr. 1500-1799. 

Aşadar, adevărul este legat de libertate, deoarece libertatea 
înseamnă orientare spre plinătate, spre viaţa împlinită, la care per- 
soana umană ajunge prin exercițiul libertàtii sale, dar nu cum i se 
pare, ci printr-o judecată dreaptă (recta ratio).*! Prin urmare, sen- 
sul libertăţii, adevărul său, se află în autoîndreptarea către scopul 
propriu, urmând structura naturii persoanei umane. Legătura dintre 
libertate şi adevărul omului, creat după chipul şi asemănarea lui 
Dumnezeu, constă îndeosebi în iubirea lui Dumnezeu şi a seme- 
nilor.*? Cu alte cuvinte, prin iubirea adevărată faţă de Dumnezeu si 
faţă de aproapele, omul ajunge la adevăr. 


Într-o altă ordine de idei, Sfântul Părinte afirmă că există un 
anumit patrimoniu de adevăr, mai mult sau mai puţin comun, cel 
putin în bună parte împărtăşit de întreg neamul omenesc.” După o 
privire rapidă asupra acestor adevăruri, pe care le-a pus în legătură 
cu sistemele filozofice şi şcolile de gândire, convingerile sau expe- 
rientele personale, tradiţiile culturale si de familie, itinerariile exis- 
tentiale sub călăuza unui maestru, Papa le inventariazà după o 
schemà care face trimitere la cele trei grade de cunoastere de la 
Spinoza.” Prima formă de adevăr, cele mai numeroase, se sprijină 
pe evidențe imediate sau se confirmă prin experienţă. Acesta este 
ordinul de adevăr al vieţii cotidiene şi al cercetării ştiinţifice." A 
doua formă, şi cea mai elevată, o reprezintă adevărurile cu caracter 
filozofic, la care omul ajunge cu ajutorul puterii speculative a 
intelectului său.” Dacă aceste două forme de adevăr sunt cumva 
paralele cu experiența vagă şi raționamentul deductiv de la Spinoza, 
cât priveşte al treilea grad, Sfântul Părinte se situează la polul opus. 


31 IOAN PAUL II, Scrisoarea enciclicà Fides et ratio, cit., nr. 13. 
iz, Idem, nr. 80. 


3 P, HENRICI, Riflessioni sull'Enciclica di Giovanni Paolo II „Fides et ratio”. La 
Verità e le verità, în: L'Osservatore romano, 11 novembre 1998. 


+ IOAN PAUL II, Scrisoarea enciclică Fides et ratio, cit., nr. 27. 
3 B. SPINOZA, Etica, Prop. XL, Scholion II. 
35 IOAN PAUL II, Scrisoarea enciclică Fides et ratio, cit., nr. 30. 


3 Ibidem. 

Treapta supremă a adevărului este religioasă. Spinoza spune că 
omul ajunge la acest adevăr cu ajutorul intuitiei raţionale, deoarece 
orice realitate emană de la Dumnezeu, în schimb loan Paul al II-lea 
afirmă că omul percepe un atare adevăr cu ajutorul răspunsurilor la 
întrebările ultime pe care le dau diferitele religii prin tradiţiile lor. 
Acestea îşi afundă rădăcinile şi în filozofie, însă numai rădăcinile şi 
numai într-o anumită măsură.” Cu alte cuvinte, filozofia de una 
singură nu poate să dea un răspuns adecvat la întrebarea: care este 
sensul vieţii? Filozofia mijloceşte adevărul îndeplinind rolul de 
punte între răspunsurile la întrebările ultime (cine sunt? de unde vin 
şi încotro merg? de ce prezenţa răului? ce va fi după viaţa aceasta?) 
pe care le dau pe de o parte experienţa imediată şi cea ştiinţifică, iar 
pe de alta religiile. În felul acesta, Sfântul Părinte propune o 
concepție originală despre filozofie, inversând triada conclusivă a 
sistemului hegelian: Religie, Artă, Filozofie. 


Dar cele trei forme de adevăr (religios, artistic, filozofic) ridică o 
altă întrebare: care este raportul lor cu adevărul revelat în Isus Cristos? 


Înainte de răspunde, să vedem mai întâi care este diferența dintre 
adevărurile crezute şi adevărurile gândite. În viaţa de zi cu zi, omul este 
o fiinţă care trăieşte din credinţă, de aceea adevărurile crezute sunt mult 
mai numeroase decât cele dobândite printr-o analiză personală.” Astfel 
de adevăruri crezute sunt rezultatele cercetărilor ştiinţifice, informațiile 
mass-media etc. Când omul crede, şi aici nu este vorba doar despre 
credinţa religioasă, cunoaşterea lui este mai umană şi mai desăvârşită, 
deoarece combină adevărul şi iubirea. Omul care crede participă la 
adevărul altei persoane, într-un anumit fel intră în intimitatea acelei 
persoane. Fără acest raport de fidelitate şi încredere în celălalt, viața 
umană nu ar fi posibilă. Prin urmare, omul care dă o mărturie despre 
sensul vieţii şi este credibil în gradul cel mai înalt îl ajută pe omul care-l 
ascultă sau îl vede să descopere răspunsul adecvat. Această filozofie a 
comunicării între oameni dă o anumită valoare adevărurilor tradiționale 


5 Ibidem. 


4 Idem, nr. 31. 

filozofico-religioase, care sunt adevăruri crezute, mărturisite de persoane 
demne de încredere. 


Si acum revenim la întrebarea formulată mai sus: care este 
raportul dintre aceste adevăruri şi adevărul revelat în Isus Cristos? 
Există o unitate a adevărului? 


Din punct de vedere logic şi metafizic, „unitatea adevărului 
este deja un postulat fundamental al rațiunii umane, exprimat prin 
principiul non contradictiei:””° „ceea ce este adevărat, trebuie să fie 
adevărat pentru toţi si pentru totdeauna”. Însă conştiinţa istorică, 
pluralitatea religiilor şi a culturilor ne face să credem că nu există 
un singur adevăr. Pentru a rezolva o astfel de dilemă, ne vine în aju- 
tor filozofia credinţei, care spune că omul este caracterizat de o du- 
blă aspirație: aspiraţia către adevăr şi aspiraţia de a se încrede într-o 
persoană. Dacă la nivel uman, satisfacerea desăvârşită a celor două 
aspirații tinde să se excludà reciproc, în persoana lui Isus Cristos avem 
o persoană demnă de încredere în gradul cel mai ridicat: el este 
Adevărul în persoană. 


Deci, credinţa în Isus Cristos este scopul cunoaşterii, către care 
toţi oamenii, chiar fără să o ştie, aspiră în mod tainic. Această cre- 
dintà, depăşind stadiul unei simple încrederi, „îl introduce pe om în 
acea ordine a harului care îi îngăduie să participe la taina lui Cristos, în 
care îi este oferită cunoaşterea adevărată şi coerentă despre Dumnezeu 
Unul şi Întreit”.* Dar acest punct focal către care se îndreaptă orice 
cunoaştere în mod implicit ţine de domeniul credinţei şi nu al ra- 
tiunii. De aceea, este firesc să ne întrebăm: cunoaşterea prin cre- 
dintà şi cunoaşterea cu ajutorul raţiunii se confundă ? Nicidecum. 

La nivel teologic sau ontologic, cele două domenii de cunoaştere 
sunt autonome şi în perfectă armonie, deoarece „Dumnezeul creator 
este şi Dumnezeul istoriei mântuirii. Unul şi acelaşi Dumnezeu, care 
întemeiază şi garantează inteligibilitatea si rationabilitatea ordinii 


A Idem, nr. 34. 
4 Idem, nr. 27. 


+ Idem, nr. 33. 

naturale a lucrurilor pe care oamenii de ştiinţă se sprijină încrezători, 
este acelaşi care se revelează ca Tatăl Domnului Nostru Isus Cristos”.® 

Deci, unitatea adevărului este garantată, în ultimă analiză, de 
unitatea lui Dumnezeu, creator şi mântuitor din iubire. Dacă omul, 
pe lângă multele sale adevăruri, caută mereu adevărul ultim, el, fie 
că ştie sau nu, este în căutarea Adevărului divin. În felul acesta, teo- 
logia catolică înţelege să apere demnitatea omului, cultivând deschi- 
derea lui fundamentală spre transcendentà şi promovând caracterul 
integral al capacităţilor cu care este înzestrat, adică atât raţiunea cât şi 
credinţa. Adevărul care luminează, clarifică şi măsoară adevărurile 
omului este Isus Cristos, Adevărul în persoană. Cu alte cuvinte, toate 
căile omului către adevăr sunt valabile în măsura în care rămâne 
deschis spre dimensiunea tainică a existenţei. 


III. Omul şi adevărul divin în teologia orientală 


Pentru ca să înţelegem modul în care teologia orientală mai 
recentă rezolvă raportul dintre uman şi divin, consider necesare câteva 
ii A . 44 
precizări cu caracter terminologic. 


Prima precizare se referă la termenul teologia, pe care Evagrie 
Ponticul îl înţelege drept contemplarea Preasfintei Treimi, culmea 
rugăciunii mistice. Interpretat în felul acesta, este de la sine înțeles că 
viața contemplativă creştină este, în mod esențial, spirituală si nu se 
confundă cu rationamentele pur omenești. 


A doua clarificare este în legătură cu termenul credința. Pentru 
Sfântul Ciril din Ierusalim, cuvântul credință are două sensuri: mai 
întâi, se referă la doctrină si desemnează asentimentul sufletului față 
de un adevăr. Astfel înțeleasă, credința înseamnă efort, căutare, 


A Idem, nr. 34. 


+ T. SPIDLIK, Riflessioni sull’Enciclica di Giovanni Paolo II „Fides et ratio”. 
L'Enciclica „Fides et ratio” e l’apporto del pensiero cristiano orientale, în: 
L’Osservatore romano, 20 ianuarie 1999; Id., L'idea russa. Un 'altra visione del 
mondo, Roma, Lipa 1955; Id., La doctrine spirituelle de Théophane le Reclus. Le 
Coeur et l’Esprit, OCA 172, Roma 1965. 

cercetare. Apoi, credinta înseamnà un dar special si harul lui Cristos. 
Este vorba de o putere care le întrece pe ale noastre si cu ajutorul 
căreia omul contemplà gloria lui Dumnezeu.” Deci, credinţa este ati- 
tudinea personală a omului marcată de căutare, asentiment, încredere 
şi se manifestă prin intuiţia prezenţei divine. 


A treia precizare se referă la termenul inima, înţeles ca organ al 
contemplaţiei. La început, în spiritul tradiţiei filozofilor greci, Părinţii 
Bisericii au desemnat ca organ al contemplatiei intelectul (nous), 
considerat ca facultate divină.“ Dar au adăugat că, pentru a intra în 
colocviu cu Dumnezeu mintea omenească trebuie să fie luminată de har 
şi purificatà, în mod deosebit prin iubire.” În cazul acesta nu mai este 
vorba de un act pur intelectual. Omul se înalță la Dumnezeu nu doar 
printr-o singură facultate, ci cu toată fiinţa sa. De aceea, foarte curând 
autorii contemplativi au înlocuit limbajul de origine platonică şi în loc 
de înălțarea minţii la Dumnezeu au vorbit în termeni biblici despre 
înălțarea inimii. În acest context, inima nu semnifică numai o 
facultate umană, ci omul întreg, cooperarea armonioasă a tuturor pute- 
rilor fiinţei sale, adică a Spiritului, sufletului şi trupului deci şi a rațiunii &. 


Deşi în acest context generalizările sunt greu de făcut totuşi 
semnificaţiile celor trei termeni indicati mai sus le putem găsi într-o 
oarecare măsură la teologii orientali din zilele noastre. Problema care 
se pune în cazul lor este următoarea: cine garantează colaborarea 
armonioasă între toate facultăţile persoanei umane? 


Vladimir Lossky (1903-1958) susţine că dogma cristologică este 
garanţia acestei colaborări, care, în virtutea misterului crucii, are un 


45 St. CYRIL OF JERUSALEM, The instructions to the catechumens, 5,10-11, în: The 
Divine Office, vol. III, Dublin 1974, pp. 722-723. 


4 EVAGRE, De oratione 63; ISAAC LE SYRIEN, Oeuvres, 1 discours, Desclée de 
Brouwer, Paris 1981, pp. 59 ss. 


4 EVAGRE, De oratione 74 ss., CYRILLE DE JERUSALEM, Catéchèses baptismales 
et mystagogiques 16, 16, Namur 1962, pp. 373 ss. 


48 T, SPIDLIK, Spiritualitatea ràsàritului creştin. II Rugăciunea (trad. de diac. Ioan I. 


Icà jr.), Editura Deisis, Sibiu 1988, pp. 168-179; 249-259. 

caracter dinamic.” În consecinţă, se manifestă diferit în funcţie de 
treptele vieții spirituale. Astfel, putem avea trei momente teologice di- 
ferite: 1) faza dogmatică - teologia pozitivă; 2) faza apofatică - teologia 
negativă şi mistică; 3) faza spirituală - teologia simbolică. 


Teologia pozitivă este efortul omului de a înțelege mai bine 
cuvintele lui Dumnezeu. Această lucrare se face în Biserică, în 
experiența comună şi se exprimă prin dogme care, fiind formulate 
deseori cu ajutorul unor termeni filozofici, pot fi înţelese mereu mai 
bine. Acest stadiu este prezent şi în gândirea lui Soloviev, şi după el, 
cuprinde trei aspecte: a) descoperirea legăturii logice dintre adevăr şi 
dogma radicală; b) demonstrarea că acest adevăr este conţinut implicit 
în dogma principală; c) susținerea faptului că acest adevăr nu a fost 
mereu clar pentru toţi credincioşii. Teologia pozitivă se poate compara 
cu urcarea unui munte. Mai devreme sau mai târziu omul ajunge în 
vârf, dar acolo descoperă că, deşi noțiunile intelectuale au fost epui- 
zate, pleroma Dumnezeu nu poate fi percepută. 


Acesta este momentul când se trece în stadiul teologiei apofa- 
tice, negative. Ajunşi aici mărturisim că Dumnezeu „locuieşte într-o 
lumină de nepàtruns”,° 6 stim cà el existà dar nu stim ce este, stim cà 
tainele sale depàsesc orice fel de întelegere creatà. Deci, epuizarea si 
renunţarea la noţiunile umane nu înseamnă sfârşitul urcusului. Taina 
lui Dumnezeu invită la urcuşul mistic cu ajutorul iubirii care, după 
Lossky, implică o transformarea a spiritului nostru pentru a ne face 
capabili de experienţa mistică. Dumnezeu iubire este cunoscut prin 
iubire. În sensul acesta vorbesc uneori şi misticii necrestini. În raport 
cu aceştia, creştinismul adaugă un element complet nou. Renuntarea la 
noțiunile umane înseamnă participarea la crucea lui Isus care este 
urmată de înviere. Cel care a ajuns la Dumnezeu prin iubire (în întune- 
ricul intelectual) se poate întoarce la ceea ce a renunţat, descoperind 


2 V, LOSSKY, Essai sur la théologie de l’Orient, Paris 1944, pp. 215-234; La notion 
des ,,analogies” chez Denys le Pseudo-Aréopagite, în: Archives d'histoire doctri- 
nale et litteraire du moyen âge 5 (1930) pp. 279-309; T. SPIDLIK, Les grands 
mystiques russes, Paris 1979, pp. 13-27. 


5 Cf. 1Tm6, 16. 

sensul spiritual care, pe de o parte, depăşeşte cunoaşterea empirică şi 
raţională şi, pe de alta, face din noţiunile empirico-rationale si din 
dogmele fundamentale exprimate prin cuvinte umane un simbol al 
adevărului trăit mistic. În cazul acesta, dogmele, formulări obiective, 
primesc în Biserică o valoare simbolică, devin mijloace de comuni- 
care cu Tatăl ceresc şi cu fii săi adoptivi de pe pământ. Când se va 
descoperi această unitate spirituală a tuturor ştiinţelor, spune Berdiaev, 
doar atunci laicii îşi vor descoperi locul lor adevărat în Biserică. 


O poziţie asemănătoare o găsim şi la Christos Yannaras care 
afirmă că în cadrul spiritualităţii greceşti, teologia, ca metafizică deci 
ca parte a filozofiei, este aproape identică cu ontologia, adică este 
înțeleasă în legătură cu sensul existenței. În acest sens, separarea 
dintre teologie şi filozofie este mai curând artificială, falsă.” De fapt, 
filozofia greacă veche este bună, însă dacă cineva vrea un răspuns la 
întrebarea care vizează viaţa şi moartea, întrebare la care nu răspunde 
filozofia greacă, atunci trebuie să aibă perspectiva Sfintei Treimi, a 
Întrupării lui Dumnezeu, a celor două firi şi a unui ipostas în Cristos, 
care nu sunt idei, ci reprezintă un limbaj prin care se exprimă răspun- 
sul la întrebarea ce priveşte viaţa şi moartea.” Soluţia la problema 
mântuirii, la care nici grecul antic, nici iudeul legii nu au găsit rezol- 
vări satisfăcătoare, se află în cruce.” 


Principiul metodologic al teologiei este apofatismul, prin care 
Yannaras înţelege refuzul de a epuiza adevărul, limitându-l la propria 
sa formulare. Această înseamnă că între adevărul exprimat si exprima- 
rea lui există întotdeauna o distanță. De aici, necesitatea unui demers 
personal, a unui demers prin experiență pentru a ajunge de la exprima- 
rea adevărului, la adevărul propriu-zis.” Fără îndoială, mintea este un 
dar prețios pe care Dumnezeu l-a dat omului, dar mintea nu epuizează 
posibilitățile cognitive ale omului. În locul absolutizării minții, teolo- 


5l CH. YANNARAS, Ortodoxie si Occident, Editura Bizantinà, Bucuresti 1995, p. 81. 
° Idem, p. 90. 

93 In 3,16. 

% CH. YANNARAS, op. cit., p. 99. 

gia aşează posibilitatea relaţiei personale. Pe urmele Sfântului Maxim, 
care recapitulează tradiția precedentă, Yannaras afirmă că relația 
realitatea persoanei nu poate fi experiată ca atare decât prin comuniu- 
nea cu celălalt. 


Apofatismul lui V. Lossky* si Ch. Yannaras” a fost criticat de 
părintele D. Stăniloaie, care dorea printr-o perspectivă existențială în 
teologie să valorifice atât Revelația cât şi experienţa eclezială. În 
cadrul acesteia din urmă, cunoaşterea intelectuală este legată de tainele 
creştine (botez, mir, euharistie etc.), deoarece în centrul ei se află 
Cristos, adevărul care mântuieşte. Mai exact, Sfânta Treime este ade- 
vărul mântuitor care include toate celelalte adevăruri şi care lucrează 
mântuirea prin Fiul lui Dumnezeu întrupat." Pentru Stăniloaie, Sfânta 
Treime este suprema taină a existenţei care explică toate. Dar, deşi 
este taina supremă, Sfânta Treime se prezintă ca o metafizică reală sau 
ca fundamentul abisal a toată existenţa. Spre deosebire de metafizica 
filozofiilor, supusă orbeşte unei legi fără început şi fără sfârşit si care 
nu dă nici o lumină, Sfânta Treime este o iubire fără de început şi 
oferă un sens pentru existenţă. În consecinţă, este pe deplin accepta- 
bilă din punct de vedere logic, este întrucâtva inteligibilă.” 


9 Idem, p. 100. 

% V, LOSSKY, L 'apophase de la théologie trinitaire (polycopié), Paris 1952; Théologie 
negative e connaissance de Dieu chez Maître Eckhart (Etudes de philosophie mé- 
diévale), Paris 1960; A l’image et a la ressemblance de Dieu, Paris 1967, pp. 7-23. 

5 CH. YANNARAS, De /'absence et de l’inconnaissance de Dieu d’après les écrits 
aréopagitiques et Martin Heidegger, Paris 1971; Teologia apofatica e architettura 
bizantina, în: T. MOSCHOPOULOS / P. SCAZZOSO, Simposio cristiano, Milano 
1971, pp. 104-112. 

3 D, STANILOAIE, Teologia dogmatică ortodoxă, (I-II), vol. I, Institutul Biblic, 
Bucureşti 1978, p. 71. 

9 D, STĂNILOAIE, Sfânta Treime sau La început a fost iubiea, Institutul Biblic, 
Bucureşti 1993, p. 7. 

În raport cu metafizica aristotelică, metafizica Sfintei Treimi este 
deosebită deoarece nu rămâne închisă în sine; ca Dumnezeu al iubi- 
rii, este lucrătoare prin Duhul Sfânt în sufletele credincioşilor, pentru 
a-i ridica în relaţia iubitoare dintre Persoanele ei. Prin Sfintele Taine, li 
se comunică credincioşilor puterea lui Cristos de-a iubi prin Duhul lui 
cel Sfânt şi pe Dumnezeu si pe Semenii lor.“ 


Cât priveşte existenţa, aceasta este şi raţională şi tainică, deoarece 
Fiul lui Dumnezeu neîntrupat este Rațiunea după ale cărei raţiuni au 
fost create toate, iar întrupat este cel care restabileşte armonia tuturor 
cu Dumnezeu şi între ele. „Aceasta pentru că Rațiunea adevărată este 
una cu iubirea”.“ Deci, fundamentul ultim al adevărului existenţei 
este Fiul lui Dumnezeu ca „mediu al îndumnezeirii noastre”, dar nu în 
mod panteist, ci „prin har”, printr-o iniţiativă din afara noastră care 
pro-voacă şi aşteaptă un răspuns.“ Cu alte cuvinte, harul nu este 
propriu naturii umane, dar se obține prin unirea cu Dumnezeu, 
devenită posibilă prin întruparea Logos-ului. 


Din Logos au derivat toate ratiunile oamenilor şi iubirea care le 
împacă pe toate nu numai cu sine ca Ratiune unitară, dar si cu Duhul 
ca iubire şi putere divină. Unirea dintre uman şi divin are loc în sânul 
Bisericii. Din această afirmaţie, înțelegem că Biserica este o taină, un 
sacrament, are o structură teandrică; Cristos este sacramentul originar, 
iar omul nu este doar o piatră vie, ci şi o piatră inteligentă.“ 


Cât priveşte adevărurile revelate, acestea sunt formulate în dog- 
mele credinţei pe care Biserica le păstrează şi le explică fiecărei 


% În interpretarea metafizicii aristotelice, Stăniloaie este un fiu al timpului său. Studii 


recente arată că gândirea aristotelică nu era un sistem filozofic rigid. Cauza 
intepretărilor greştie este atribuită lui Andronicus din Rhodos care a pus Corpus-ul 
aristotelic într-o anumită ordine. Cf. A. FYRIGOS, Filosofia patristica e bizantina, 
PUG, Roma 1995, p. 27. 

°D. STANILOAIE, Sfânta Treime, cit., p. 8. 

°° Ibidem. 


DI STANILOAIE, Introducere, în: DIONISIE AREOPAGITUL, Opere complete (tra- 

generaţii, nu printr-o simplă repetare, ci în mod organic si în baza revela- 
tiei si a tradiţiei apostolice“ . Fiind teologia un act al Bisericii, se înțelege 
de la sine că accentul nu va cădea pe metoda conceptuală“, ci pe trăirea 
creştină, adică pe dimensiunea spirituală si relationalà a adevărului. 


În cele din urmă, cine garantează unitatea acestor relaţii în inte- 
riorul Bisericii este tot Isus Cristos, care în calitatea lui de Logos întru- 
pat atrage, explică, măsoară seminţele raționale aruncate în creaţie, în 
om si în cultura sa. 


Concluzii 


Atât în Orient cât şi în Occident, căutarea împreună a adevărului 
pentru a descoperi sensul existenţei comportă o dimensiune cristologică, 
deoarece se bazează pe revelaţia lui Dumnezeu Tatăl în Isus Cristos 
prin Duhul Sfânt. Într-o parte, accentul cade pe structura ierarhică şi 
unitară a adevărului, în cealaltă parte, se subliniază aspectul relational 
şi spiritual, mistic. În consecință, adevărul către care tinde dialogul 
teologic nu este ideologie, teorie sau exercițiu speculativ, dar acel 
adevăr care se derulează în tradiţia Poporului lui Dumnezeu începând 
de la evenimentul istoric al revelării Adevărului divin. 


Pentru a înţelege sensul şi valoarea pe care Biserica l-a aplicat 
adevărului şi diferitelor moduri de a-l căuta, trebuie aprofundate mai 
întâi caracteristicile principale ale revelatiei: conotatia trinitarà, centra- 
litatea lui Isus Cristos, gratuitatea automanifestării lui Dumnezeu si 
chemarea adresată omului de a participa la viaţa divină. Scopul dialo- 
gului este mărturisirea unei singure credinţe, în celebrarea comună a 
cultului divin şi în fraterna înțelegere a familiei lui Dumnezeu.” 
Realizarea unui atare ideal nu cere „să fie sacrificată diversitatea 
bogată a spiritualităţii, a disciplinei, a ritualurilor liturgice şi a elaboră- 


© D. STANILOAIE, Teologia dogmatică ortodoxă, cit., vol. I, pp. 98-99. 

rii adevărului revelat care s-au dezvoltat între creştini, în măsura în 


care această diversitate rămâne fidelă tradiţiei apostolice”. 


Asumarea dimensiunii cristologice a adevărului poate deveni, 
într-un anumit fel, mediul deschis al dialogului teologic şi inima 
întregii mişcări ecumenice. 


Riassunto 


Il dialogo teologico internazionale e locale ha ricevuto una spinta particolare 
in seguito alla storica visita del Santo Padre in Romania. L’analisi dei 
discorsi della visita, un vero luogo teologico per il movimento ecumenico, 
mette in risalto la determinazione ferma sia della Chiesa Romano-Cattolica 
che della Chiesa Ortodossa Romena di continuare il dialogo teologico. 

La relazione si concentra su alcuni aspetti di carattere metodologico. Il 
dialogo deve respingere il consenso possibile, poiché la verità di fede ha un 
carattere unitario; tale carattere può essere colto solo partendo dall’evento 
storico della Rivelazione cristiana e dai sensi e dai valori che la Chiesa ha 
conferito alle sue categorie fondamentali, cioè la verità e la carità. 
Seguendo la linea di pensiero formulato nella Veritatis splendor e, in modo 
particolare, nella Fides et ratio di Giovanni Paolo II, si sottolinea il legame 
stretto tra verità e libertà, tra verità e amore, e poi il carattere unitario della 
verità che trova il suo fondamento ultimo nella Verità di Dio Padre rivelata 
in Gesù Cristo per l’opera dello Spirito Santo. 

La verità si presenta sotto un profilo diverso nel pensiero di alcuni teologi 
ortodossi (V. Lossky, Ch. Yannaras, D. Stàniloaie); in virtù della specifi- 
cità del loro linguaggio teologico, cioè l’apofatismo, viene invocata una 
conoscenza esperienziale della verità. In questo caso, la verità si presenta 
sotto il volto della relazione all’interno della chiesa intesa come sacra- 
mento della verità. Ma il fondamento della sacramentalità della verità ri- 
mane Gesù Cristo, come sacramento originario. Dunque, tutti i semi del 
Logos sono orientati dinamicamente verso il Logos incarnato. 

Accettare la dimensione cristologica della verità, presente sia nella tradi- 
zione cattolica che ortodossa, può diventare l’ambiente aperto del dialogo 
teologico e il cuore del movimento ecumenico. 

